Scott Amendola
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Scott Amendola, amerikansk trommeslager, perkusjonist og komponist innen jazz og beslektet musikk. Etter utdanning ved Berklee College of Music i Boston flyttet han i 1992 til San Francisco, der han møtte gitaristen Charlie Hunter. Sammen med Will Bernard og John Schott dannet de det originale bandet T.J.Kirk, som ble nominert til en Grammypris i 1995.
Senere ble Amendola med i Charlie Hunter Quartet, som har gjort seg sterkt gjeldende. Han startet deretter sitt eget Scott Amendola Band, foruten å samarbeide med navn som Bill Frisell, Dave Liebman, John Zorn, Jacky Terrason, Johnny Griffin, Mark Turner og Nina Hagen. Utvalgte utgivelser Scott Amendola Band (1999)  Cry (2003)  Believe (2005)  Lift (2010)  Fade To Orange (2015) Les mer i Store norske leksikon jazz musikk i USA